Du bliver medlem af TryghedsGruppen, når du er forsikringstager i Tryg i Danmark. Der følger ingen forpligtigelser med medlemskabet. Til gengæld har du mulighed for bonus og en række demokratiske rettigheder, som giver dig mulighed for at påvirke trygheden i din region og på tværs af landet. Det gør du enten ved at stemme, når der er valg til TryghedsGruppens repræsentantskab i din region eller ved selv at stille op som kandidat. Og de år, hvor repræsentantskabet beslutter at der skal udbetales medlemsbonus vil du også være berettiget til at modtage bonus jf. kriterierne.